paragraph_text: Temelje joj je postavio Menhard od Schwarzenburga, koji je u XII. stoljeću gospodar središnje Istre. Zahvaljujući rodbinskoj vezi, njegov posjed dolazi u vlast grofova Goričkih. Nakon dijeljenja njihovih posjeda 1365. godine, Albert IV. počinje se titulirati kao pazinski grof. Nakon njegove smrti 1374. godine, pazinska knežija se ustrojava se kao privatni posjed kuće Habsburg. Njemački naziv je Grafschaft Mitterburg (Mitterburg je njemačko ime grada Pazina); mletački izvori koriste talijanski naziv "Contea di Pisino". U Istarskom razvodu, pravnom dokumentu o razgraničenju između lokalnih zajednica u Istri iz 14. stoljeća, nalazimo spomen hrvatskog naziva "Pazinska knežija".